   PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  14. 06. 2006

Pl- x 528


AVIZ
asupra proiectului de Lege privind prevenirea accidentelor din mediul subteran speologic şi organizarea activităţii de salvare 

din mediul speologic


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind prevenirea accidentelor din mediul subteran speologic şi organizarea activităţii de salvare din mediul speologic, trimis cu adresa nr. Pl.x- 528 din 7 iunie 2006 şi înregistrat sub nr. 31/771 din  7.06.2006.



Camera Deputaţilor este Cameră decizională.



Senatul, în calitate de primă Cameră sesizată, a adoptat propunerea legislativă în şedinţa din 19 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din  5 iunie 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 1498/25.10.2005 şi Punctul de vedere al Guvernului cu nr. 714 din 28.02.2006 care precizează că susţine adoptarea acestei propunerii legislative, cu luarea în considerare a observaţiilor şi propunerilor formultate la pct. II.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

Dr. George Cucu
